google/wiki40b huggingface dataset:
Åsnes

Geografi

Geografisk sett deles Åsnes kommune av elva Glomma (Glåma). Østover strekker Finnskogen seg, cirka 30 km mot Sverige, og vestover fra Glomma er det skog og åser om lag 15 km mot Nord-Odal og Stange kommuner. Både Glåmdalen og nedre del av Flisa-dalføret er åpne og flate jordbruksområder. Bosetningen i Åsnes er spredt, men i hovedsak konsentrert langs Glomma og sideelva Flisa, som administrasjonssenteret har sitt navn fra.

Historie

Åsnes kommune ble i 1964 slått sammen med Hof kommune. Funn fra steinalderen viser at de første bosetningene har funnet sted på Glommas vestside for cirka 1500 år siden. Navn som Hov, Borg og Tinghaug forteller oss litt om et organisert samfunn med et religiøst liv, lovverk og forsvar. Fra Snorre har vi navnet til den første høvdingen som satte i gang rydding av det som senere ble Solørbygdene. 
Solve het han og han var en av forfedrene til Halvdan Svarte. Kristendommen nådde Solør på 1100-tallet og kommunenavnet ble Hof, som omfattet nåværende Våler og Åsnes. I 1848 ble kommunen delt i tre – Hof, Åsnes og Våler. De to sistnevnte danner i dag, sammen med Grue kommune, Solør.

Kommunevåpenet

Åsnes' kommunevåpen består av tre fløterhaker mot gull bakgrunn. Dette symboliserer skogbruk og fløting i Flisa, Kynnavassdraget og Glåma. Tømmeret har vært skogens gull, derfor gull i bakgrunn.

Jernbane

Solørbanen åpnet fra Kongsvinger til Flisa i 1893. I 1910 ble den forlenget videre mot Elverum. Jernbanestasjonen på Flisa var lenge et viktig kommunikasjonsknutepunkt, men i 1990 ble all persontrafikk på banen nedlagt. I Åsnes kommune var det tre stasjoner, hvorav den på Flisa er fredet, mens stasjonsbygningene på Arneberg og Haslemo er revet. Dertil kommer en rekke holdeplasser som det nå knapt finnes rester igjen av.
Posavina kanton

Kommuner

Kantonen består av tre kommuner; Domaljevac, Odžak, Orašje.
Jan Veenhof

Karriere

Jan Veenhof startet sin profesjonelle karriere i FC Groningen i 1988. Han har også spilt for Omiya Ardija, FC Den Bosch, KF Tirana, Toronto Lynx og SC Veendam.
Lewinodden

Lewinodden er en odde på sørsiden av Isfjorden på Spitsbergen, Svalbard. Lewinodden utgjør den vestligste begrensningen av bukta Russekeila, og ligger 3 km nordøst for Kapp Linné, helt nordvest på Nordenskiöld Land og er en del av Festningen geotopvernområde.
Lewinodden har sitt navn etter gruveingeniøren Arthur Savel Lewin, en norsk gruveeier og utmålsmann med kullgruver på begge sidene av Grønfjorden. Lewin bygde hytter i Russkeila, på neste odde i vest (Kapp Mineral), og lengre sør rundt Kapp Linné. På selve Lewinodden reiste Hvalfangstselskapet Nimrod ei beskjeden hytte i mellomkrigstida, men den forfalt raskt.
Mali under VM i friidrett 2017

Resultater

(q – kvalifisert, NM – intet gyldig resultat, SB – årsbeste)
Tabula rasa

Tabula rasa (latin: skrapt helle eller ren tavle) er et uttrykk som i praksis kun er kjent i sin overførte betydning. Uttrykket henviser til den epistemologiske tesen om at individuelle mennesker er født uten noe medfødt eller innebygd mentalt innhold, med andre ord; «blanke», og at deres hele kunnskap er gradvis bygd opp fra deres erfaringer og sanseoppfatinger av verden rundt dem. «Å gjøre tabula rasa» er på norsk også delvis sammenfallende med begrepet «å gjøre rent bord».
Den filosofiske bruken av tabula rasa kan spores til Aristoteles, men for alvor til Thomas av Aquino på 1200-tallet. En annen middelalderteolog, Albertus Magnus, arbeidet med tankene omtrent samtidig. Nevnes kan også Franciscus Mercurius van Helmont og Pierre Gassendi.
Det var imidlertid John Locke som definerte tabula rasa til hvordan uttrykket benyttes idag, i sin bok Essay concerning Human Understanding i 1689. I den beskrev han hvordan først sanseinntrykk og senere empiri var det som formet og skapte et barns tankeevne. I romanen Émile beskriver Rousseau noe lignende, skjønt Rousseaus innfallsvinkel er at man som voksen, på grunn av barnets avhengighet av den voksne, kan forme barnet til det man vil. I forlengelsen av dette ser man debatten om arv og miljøs betydning for utviklingen menneskelige adferdsmønstre og personlighetstrekk.
Uttrykket har også blitt overført fra de filosofisk-psykologiske områder til for eksempel politikk og informasjonsteknologi.
Ronny Haugeland

Karriere

Ronny Haugeland debuterte med heftet Torden Gorgon i 1999, men har også markert seg med en rekke kortere tegneserier blant annet for Forresten, Smult og Gorilla. Humoren hans har ofte blitt oppfattet som provoserende, og spesielt fikk han mye avisomtale for sine tegneserier fra Quartfestivalen i 2002.
Haugeland har ved flere anledninger samarbeidet med representanter fra kunstnerkollektivet Duplex, først og fremst med tegneserier om Familien Ost etter manus fra L.Y.D. / Black Debbath, men også med tegninger for Bare Egil Band. En samlebok med tegneserier av Ronny Haugeland kom i 2003.
De senere årene har Ronny Haugeland markert seg som bingovert, først og fremst gjennom å lede bingo annenhver uke på utestedet Blå i Oslo.  Fra 2004 til 2009 hadde han dessuten en musikalsk karriere som frontfigur i bandet Figur Flint.
Volvo 900

Volvo 900-serien etterfulgte 700-serien. Volvo 940, 945 og 960 og 965 ble levert både som sedan og stasjonsvogn, eller herregårdsvogn som Volvo kaller det. Likevel ble 900-serien produsert side om side med 700-serien i to år etter introduksjonen av 900-serien.
Endringene fra 700-serien til 900-serien var små. Karosseriet var, med unntak av en skråere bakrute, noe modifisert front og frontlykter og et bagasjelokk som gikk helt ned til støtfangeren, nærmest identisk med 700-serien.
Interiøret fikk også en forsiktig oppgradering.

Detaljer

Fra 1991 til 1995 delte 940 og 960 eksteriør-utseende, med unntak av enkelte detaljer. 960 hadde listverk i krom ved støtfangere og dørlister, lakkerte støtfangere og speil var standard,, innvendige plastdekser på A, B, C og eventuelt D-stolpe samt deksler over dørene var dekket med stoff. Dashbordet var videreført fra 760, med forskjell blant annet på selve konsoll og radiosøylen. 960 hadde også tiltfunksjon på rattet som standard. 960/965 kom med Multilink (delt bakaksel)(MK1 1991-1995)(MK2 1995-1998) hadde automatisk nivåregulering, kalt nivomat. Automatgir var også standard på første generasjons 960. 960 hadde også diagnosesystem for motor/gir fastmontert i motorrom, i likhet med 940.
I 1995 fikk 960 ny front, nytt listverk i bilens farge , nye dør-håndtak i bilens farge , "hele" fangere i bilens farge, og flere interiør detaljer ble endret, som dør-trekk, midtkonsoll og håndbrekk. I tillegg fikk 960'en delt bakaksel, og annet innpress(felger) enn 2,7 og øvrig 9 serie .
I 1997 fikk 960 og 965 nytt navn, henholdsvis S90 og V90.
Nauru Phosphate Corporation

The Nauru Phosphate Corporation (NPC) er et statseid selskap som kontrollerer fosfatutvinningen i Nauru. Naurus økonomi er nesten fullstendig avhengig av fosfaten, noe som har ført til miljømessig katastrofe. Øyas fosfatlagre var uttømt i 2000, men det antas at det fortsatt er noe drift igjen i mindre skala.
I 1906 begynte the Pacific Phosphate Company å utvinne fosfat med støtte fra den tyske regjeringa. I 1907 bygde selskapet en smalsporet jernbane for å transportere fosfatet til foredlingsanlegget. Etter første verdenskrig ble Nauru gitt i Storbritannias, Australias og Ny-Zealands varetekt. De dannet the British Phosphate Commisioners, som tok over retten til fosfatutvinning.
I 1967 kjøpte Nauruerne BPCs aktiva, og i 1970 nasjonaliserte det nyselvstendige Nauru firmaet.
Regjeringa setter inntektene fra utvinningen inn i et fond for øyboerne. Imidlertid har dårlige investeringer og påstått korrupsjon gjort at Nauru ikke står igjen med mye penger.
Spyfluer

Liv og utvikling

Kroppen er kraftig og kan være metalisk, skinnende, gjerne i blå eller grønne farger.  Gullfluene er skinnende metalisk grønne, men det finnes fluer fra andre familier, som møkkfluer (Muscidae), som er svært like. Mange arter er matt svarte ofte med mye hår som kan være gullfarget.  Mange arter har lange børster (stive hår) over hele kroppen.  
Munnen er sugende, og er en bløt snabel som ligger i en fordypning i hodets underside.  
Antennene har alltid to ledd (scapus og pedicullus) først, disse skiller seg ut fra de andre leddene i antennen. Deretter følger flere ledd (postpedicel som i eldre litteratur benevnes flagellum). Det første av disse er mer eller mindre rundt eller avlangt, stort, noe tykt, med en litt lang mangeleddet, tynn hårbørste (artista) festet litt foran eller på toppen.
Eggene legges på råtnende kjøtt (kadaver) av pattedyr og fugler.  Noen arter legger egg i ekskrementer eller annet råtnende organisk materiale, eller matavfall. En art gullfluer legger sine egg i ullen til sau, der larvene etter at de er klekt borer seg inn i kjøttet på den levende sauen, hvor den lever som parasitt. I Norge finnes en art gullflue (Lucilla sp.) som legger egg ved eller i sår. Larvene er glupske og lever av kjøttet. En spyfluehunn kan legge mange hundre egg.  Men det finnes også arter som føder levende unger, eller der eggene er så langt utviklet at de klekkes straks etter legging.  
Larvene er hos de fleste arter er uten ytre bein og er «hodeløse», ofte kalt maggot.  De er butte bak, men smalner av framover, hodeenden er smal og spiss.  Den er tydelig ledd delt med noen små utvekster (pigger) på hvert ledd.  De lever i råttent kjøtt.  Det tar ikke lang tid en varm sommerdag, fra en fugl eller en mus dør, til en spyflue har vært der og lagt sine egg.  Utviklingen går fort, etter noen dager, formelig «lever kadaveret», fullt av larver.  Men noen arter er rovdyr på andre på insektlarver (ikke voksne insekter), som i maurtuer.  Andre kan suge blod av fugleunger i redet.
Alle tovinger gjennomgår en fullstendig forvandling, med et puppestadium.  Puppen er tønneformet og puppestadiet er i øvre laget, i jorden.
De alle fleste Spyfluer er rovdyr i larvestadiet.  De voksne lever helst av pollen og nektar fra blomster.  De besøker ofte skjermplanter.

Sårbehandling

Spyfluer har vært brukt i legekunsten i sårbehandling (bioterapi), der larvene har renset betente sår eller sår med dødt vev.

Sykdomsoverføring

Flere arter er tilknyttet mennesker, da de tiltrekkes av lukt fra dyr (gårdsbruk) og menneskeboliger, matlaging og lignende.  Noen arter kan overføre smitte av sykdommer, da de kan legge egg i åpne sår.
Giuseppe Ottavio Pitoni

Liv

Pitoni begynte å studere musikk i Roma som femåring, åtte år gammel var han korsanger i kirken S. Giovanni de Fiorentini, senere ved SS. Apostoli. Til hans senere lærere regnes Francesco Foggia. I 1673 ble Pitoni kapellmester i Monterotondo og 1674 i Assisi. Der fordypet han seg i Palestrinas verker. Året etter var han ved kollegiatskirken S. Marco i Roma, hvor han virket til sin død. Samtidig var han aktiv ved andre romerske kirker, eksempelvis ved S. Apollinare, kirken til Collegium Germanicum, fra 1692 som organist og fra 1696 som kapellmester i S. Lorenzo i Damaso, fra 1708 til 1719 i S. Giovanni i Laterano, deretter ved Cappella Giulia i Peterskirken.
Fra 1696 til 1731 var han også i tjeneste hos kardinal Pietro Ottoboni. I 1709 avviste han et tilbud om å bli Alessandro Scarlattis etterfølger som kapellmester ved S. Maria Maggiore.
Til Pitonis mest kjente elever hører Leonardo Leo, Francesco Feo, Francesco Antonio Bonporti, Girolamo Chiti, António Teixeira og Francesco Durante.
Pitoni forfattet en rekke musikkteoretiske skrifter. I sine siste leveår engasjerte han seg i en intensiv brevveksling med den Bologna-baserte Padre Martini.

Verk

Pitoni var en svært produktiv komponist og etterlot seg mer enn 3500 kirkemusikalske verk, mange i Palastrinas stil. Mange av Pitonis manuskripter oppbevares i «Santinisamlingen» i Diözesanbibliothek Münster. Svært få av hans instrumentalverk er bevart.
Step Up 3D

Handling

Luke (Rick Malambri) er en foreldreløs gatedanser som gjør alt han kan for å unngå å bli kastet ut av det eneste hjemmet han har – et nedkjørt varehus i New York som er tilfluktssted for unge dansere fra hele verden. De som bor her er som en familie, og har sin egen dansegruppe som de kaller The House of Pirates. For at crewet skal kunne overleve må de slå rivalene i The House of Samurai i en kommende konkurranse der de beste dansegruppene i hele verden møtes i kampen om en stor pengepremie. Vi følger Luke gjennom byens mangfoldige undergrunnsmiljøer på jakt etter nye talenter som kan hjelpe gruppen til å vinne konkurransen. Omsider finner han de to danserne han trenger, Natalie (Sharni Vinson) og Moose (Adam Sevani).
Uten at Luke er klar over det, bærer Natalie på en hemmelighet som truer med å ødelegge deres gryende forhold og alt gruppen har bygd opp. Gruppen har satt sammen et killer dansenummer – som blir stjålet av The House of Samurai. Da har The House of Pirates lite tid igjen før konkurransen, men Moose tilkaller sitt gamle crew, MSA Crew fra Step Up 2: The Streets for hjelp. De deltar i dansekonkurransen, og The House of Pirates vinner.

Produksjon

Step Up 3D startet produkjsonen tidlig vår 2009, og er den første dansefilmen i 3D som er laget. Selv om konkurrenten StreetDance 3D fra Storbritannia ble utgitt før det, startet dem produksjonen i august 2009.
Pseudostixis

Utseende

Middelsstore, mørkt brunlige trebukker. Pronotum er tønneformet med en kort pigg midt på hver sidekant. Dekkvingene er noe hvelvede, grovt og uregelmessig punkterte.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i tropisk Afrika.
Ricardo de Freitas Carreira

Karriere

Han har spilt for Ventforet Kofu fra Japan.
Dragens år

Handling

Vietnamveteranen Stanley White er nylig ansatt som politisjef med ansvar for New Yorks Chinatown. Samtidig har en ung og ambisiøs kineser kuppet ledelsen for den heroin-importende mafiaen. Til tross for sitt opphold i Vietnam tror White på de amerikanske idealer om sannhet og rettferdighet, og iverksetter en kompromissløs kamp mot den kinesiske mafiaen og dens nye leder.

Om filmen

Filmen medbrakte en del protester fra kinesisk-amerikanere som mente den gav et stereotypt bilde av folkegruppen i USA.
Filmen fikk blandet mottakelse av kritikerne, noe som gjenspeiles i at den har fått 56 % på Rotten Tomatoes.
Filmen ble nominert til to Golden Globes og hele fem Golden Raspberry Awards.
Reguleringsteknikk

Reguleringsteknikk beskriver hvordan man kan regulere og stabilisere et dynamisk system. Et dynamisk system kan reguleres eller styres på flere måter. Et system som involverer en person som styrer en maskin, for eksempel en person som kjører bil, kalles manuell styring. Et system som bare involverer maskiner, som for eksempel regulering av temperatur med termostat, kalles automatisk styring. Systemer som er utformet for å holde en gitt utgangsverdi stabil til tross for forstyrrelser i systemet kalles regulatorer og systemer som er utformet for å følge en gitt funksjon kalles servo-systemer.

Kontinuerlige reguleringer

Kontinuerlige reguleringer, for eksempel regulering av vannivå i en tank, regulering av temperatur, eller regulering av gjennomstrømning, regulering av trykk, fart, regulering av pH/Oksygen-innhold i et stoff. Det er ubegrenset hva du kan regulere, og alle disse kan bli regulert på samme måte; med en regulator.
Paul Hartmann

Biografi

Hartmann vokste opp i Kongsberg og tok examen artium i Kristiania i 1896, før han startet med jusstudier og ble Cand. jur. i 1901. Etter noen år som blant annet sakfører ble han sekretær i Kirkedepartementet i perioden 1906 til 1909, før han deretter arbeidet i flere ulike kommunale stillinger til han ble utnevnt til rådmann for lønns– og personalsaker i 1923. I 1925 ble Hartmann utnevnt til første sysselmann på Svalbard, men han takket nei på grunnlag av at han ikke fikk permisjon fra sin rådmannsstilling. Mellom 1926 til 1928 var Hartmann økonomidirektør for Vinmonopolet, før han på høsten sistnevnte år ble utnevnt til borgermester (finansrådmann) i Oslo. Denne stillingen holdt han helt til sommeren 1941 da han meldte avskjed på grunn av samarbeidsproblemer med NS.
Paul Hartmann ankom London i begynnelsen av september 1941 som representant for motstandsbevegelsen Kretsen, og samarbeidet med eksilregjeringen i forholdet mellom ute og hjemme. 19. september 1941 ble han utnevnt til konsultativ statsråd, og 28. november samme år ble han utnevnt til finansminister i Johan Nygaardsvolds regjering. Som minister utmerket han seg som bidragsyter for å sikre økonomisk og finansiell trygghet ved avviklingen av okkupasjonsstyret. Hartmann var en av de første i eksilregjeringen som ankom Norge i maidagene 1945, som én av fem i Regjeringsdelegasjonen. I slutten av juni gikk han av sammen med resten av Nygaardsvolds regjering. Umiddelbart etter dette fortsatte han i stillingen som finansrådmann i Oslo kommune frem til han gikk av med pensjon i 1948.
I perioden 1945 til 1953 var han styreformann i Vinmonopolet, og i 1948 var han medlem av granskningskommisjonen om Nasjonalhjelpen. I 1948 ble han også utnevnt til kommandør av St. Olavs Orden, og senere til kommandør av Dannebrogordenen, Nordstjerneordenen, St. Hallvard-medaljen og Æreslegionen. I 1955 utgav han sine memoarer fra krigstiden kalt Bak fronten. Paul Hartmann døde den 5. desember 1974 i Oslo.
Svein

Kjente personer med navnene Svein, Sven eller Svend og beslektede navn

Personene i listene er ordnet kronologisk etter fødselsår.
Rue de Vaugirard

Rue de Vaugirard er den lengste gaten i Paris innenfor bymurene og en av de lengste innen hele byen. Den er 4,.3 km lang. Den fører fra Luxembourghagen i Latinerkvarteret gjennom de 6., 7. og 15. arrondissementer til Porte de Versailles.
Navnet «Vaugirard» kommer fra en gammelfransk substantiv-og-genitiv-konstruksjon «val Girard» = «Girards dal» (latin: vallis Girardi), etter en Abbé Girard, som i egenskap av abbed for Abbaye de Saint-Germain-des-Prés kontrollerte marken veien går over.
Veien er kjent fra 1400-tallet, og førte fra Filip IIs bymurer mot landsbyen Vaugirard. Har hadde det lenge før vært en romervei.
Chanathip Songkrasin

Landslaget

Chanathip Songkrasin spilte 40 landskamper for Thailands herrelandslag.
Kai Kiil

Musikkarriere

Kai Kiil vokste opp i Finnmark, men flyttet etter hvert til Stokmarknes der han bosatte seg sammen med sin kone Brit. Etter å ha spilt i forskjellige band, dannet Kai Kiil sammen med trommeslageren Rudi Høynes, bassisten Royer Larsen og keyboardspilleren Alf Eriksen i 1982 Banana Airlines, der han ble frontfigur og «pilot». 
Banana Airlines slo for alvor gjennom i 1983 med sin versjon av Olle Adolphsons og Per Asplins 60-talls-slager «En glad calypso om våren». Låten ble en formidabel sommerhit som solgte i over en halv million plater. Det følgende albumet, På vingene, ble også en stor salgssuksess. Plateanmelderne var imidlertid ikke like glade i Banana Airlines, og Kai Kiil ble kritisert for å herme etter samer og innvandrere og være rasist. 
I 1990 deltok Kai Kiil i den norske Grand Prix-finalen med låten «Caballero».

Annet

I tillegg til å være bandleder, ledet Kai Kiil på 1980-tallet Vaktmesteren, en TV-serie for barn på NRK. Programmene ble spilt inn på Stokmarknes skole, der Kai Kiil også var vaktmester i det sivile liv utenom underholdningskarrieren. Han jobber nå som vaktmester ved Melbu skole.
Kai Kiils far er Steinar Folde fra Røros, tidligere norgesmester i trønderskrøner og historiefortelling. I 2001 deltok de begge i NRK1s populære programserie Du skal høre mye … fra Rorbua i Tromsø (Kai Kiil onsdag 30. mai kl. 20 og Steinar Folde onsdag 12. desember kl. 20).
Veszprém (fylke)

Veszprém [ˈvɛspreːm] er et fylke (ungarsk: megye) vest i Ungarn. Det grenser til fylkene Győr-Moson-Sopron, Komárom-Esztergom, Fejér, Somogy, Zala og Vas. Det omfatter 4.613 km² og har 373.794  innbyggere, administrasjonssenteret er byen Veszprém.
Den sørlige grensen av dette fylket dannes av Bodensjøen. Høydedragene i Bakonyfjellene strekker seg gjennom fylket.
Amalfi

Historie

Amalfi var en selvstendig bystat og en viktig handelsby ved Middelhavet mellom det 7. og det 12. århundre. Byen nevnes første gang i det 6. århundre, og ble tidlig en viktig sjøfartsby som solgte korn, salt og slaver til Midtøsten og kjøpte silke fra Det bysantinske riket, som ble videresolgt i Europa. På 1000-tallet hadde byen en befolkning på 70 000, og konkurrerte med Pisa og Genova om å være den ledende handelsbyen i det vestlige Middelhavet. Gjennom deler av Middelalderen var Amalfi berømt for sine skoler for jus og matematikk.
I 1135 ble byen inntatt av Pisa, og gikk deretter inn i en nedgangsperiode. I 1343 ble hele den nedre delen av byen vasket vekk av en tsunami. Flodbølgen ødela også byens havn, som siden har hatt mindre betydning.

Henrik Ibsen, Richard Wagner og andre kunstnere

I dag kan byen Amalfi smykke seg av å ha vært stedet hvor dikteren Henrik Ibsen skrev sitt verdensberømte drama Et dukkehjem. Det skjedde i løpet av sommeren og høsten 1879. Han bodde på Hotel La Luna, på samme sted som også komponisten Richard Wagner slo seg til ro for sommeren 1881.
Den kjente kunstneren M.C. Escher besøkte stedet i mellomkrigstiden, og laget en tegning av byen sett ovenfra. Denne utsikten ble avfotografert omkring 1950, Bortsett fra noen få ombygninger og reparasjoner, er byen uendret fra tegning til foto.
Eumimesis

Utseende

Middelsstore, mørke trebukker. Kroppen er delvis kledt med lyse skjell, mest på sidene. Pronotum er uten tenner på sidekantene, dekkvingenes ytterkant litt rundet.

Utbredelse

Slekten er vidt utbredt i Sør-Amerika.
Baiyanghe kullkraftverk

Baiyanghe kullkraftverk er et kullkraftverk i provinsen Shandong i det nordøstlige Kina. Det har en installert produksjonskapasitet på 600 MW. Anlegget stod ferdig i 2009.
Lapsang souchong

Smak

Teen har en sterkt røksmak som minner om røkt whisky eller om åpen ild. Trass i dette er det sjelden noe problem å kjenne smaken av svart te. Personer som smaker Lapsang første gang reagerer ikke sjeldent negativt på smaken på grunn av den kraftige røyksmaken.
Små mengder av lapsang souchong inngår i Twinings earl grey-te.

I litteraturen

Denne tesorten er nevnt i Lillebjørn Nilsens sangtekst Tanta til Beate, der hovedpersonen serverer '..te med melk, lapsang souchong'
Svartmangatan

Svartmangatan i Gamla stan er en av Stockholms eldste gater. Det var fra begynnelsen en av de viktigste gatene som gikk ut fra hovedtorget. Den andre var Köpmangatan og Skomakargatan.
Første gang Svartmangatan nevnes er året 1437, gaten som gaar aff store torghit til suartbrödhra. På 1400-tallet forekommer både Svartbrödragatan og Svartmunkegatan det bemerkelsesverdige er at et eller annet sted "på veien" endret det prefiks løpet av 1600-tallet og ble erstattet med Svartman-. Det finnes ikke bevis for at dominikanerne, svartbrødrene også er blitt kalt svartmän. Det mest sannsynlige er at navnet Svartbrödra/Svartmunkegatan er påvirket av Köpmangatan og forandret analogt med denne.
Formel 1-sesongen 1992

Sluttresultater 1992

Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.
Løvehodekanin

Beskrivelse

Vekten er vanligvis 1,36–1,7 kg. Ørene skal være 6–7 cm og skal bæres stivt og opprettstående. Kroppen på hannens hode er noe kraftigere enn hunnens. Hakepose skal heller ikke forekomme.
Hodet skal harmonere med kroppsstørrelsen. Halsen er kort (som hos hermelinkaninen). Brystet skal være bredt og fast. Ryggen skal være bred med god muskelsetting og gå i jevn bue mot halen.
Bena skal være kraftige og rettstilt. Halen skal være rikt behåret og rett.
Løvehodekaninen har en manke rundt hodet. Det er grunnen til navnet den har fått seg fortjent. Vanligvis skal manken være 5–8 cm og danne en full sirkel rundt hodet. Det skal danne en V i nakken mellom skulderbladene og lugg mellom ørene; merkbart lengre pels på kinn og bryst. Resten av kaninen skal være normalhåret. Det skal ikke være lang pels på ører, og skjørt skal heller ikke forekomme, med unntak av ungdyr som gjerne har et skjørt. På kaninunger er det lettest å se om de har gener for å være enkeltmanket eller dobbelmanket når de er to til tre uker. Manken skal ikke klippes. Løvehodekaniner har tykk pels som beskytter mot vind, men krever noe pelsstell.